Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, D ereduan aurrematrikulatzeko kanpainari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

Bakartxo Ruiz Jaso andreak, EH Bildu Nafarroa talde parlamentarioko bozeramaile denak, Legebiltzarraren araudiari jarraikiz, ondoko ahozko galdera egin nahi du, Herritarrekiko Harremanetarako kontseilari Ana Ollo andreak Osoko Bilkuran erantzun dezan.

Zergatik utzi dio Euskarabideak aurtengo aurrematrikulazio aldian D ereduaren aldeko kanpaina egiteari?

Iruñean, 2020ko otsailaren 6an

Foru parlamentaria: Bakartxo Ruiz Jaso